# Xarxa GRETA

Xarxa GRETA és un projecte de telecomunicacions cooperatiu sense ànim de lucre impulsat per l'Ajuntament d'Ascó amb la col·laboració de la Fundació Guifi.net, el Consell per la República de Flix i la Plataforma #EnsToquenLaFibra, que té com a objectiu la implantació d'una xarxa d'internet amb fibra òptica als nuclis amb menys recursos perquè puguin disposar d'accés a Internet amb les mateixes condicions de velocitat i preu que les àrees urbanes, i així millorar la connectivitat en les comarques de les Garrigues, la Ribera d’Ebre i la Terra Alta. La iniciativa agafà el relleu a la Plataforma ciutadana #Enstoquenlafibra que portava anys denunciant la manca de connectivitat i un model de fibra òptica poc sostenible en l'àmbit econòmic i social en aquelles comarques que permetés incentivar la iniciativa col·laborativa entre municipis els quals compartirien un bé comú, apostant per l'economia local i amb la intenció de resoldre problemes de desequilibri territorial.
El projecte s'inicià l'any 2020 començant pel municipi d'Ascó i amb el desplegament a les comarques de la Ribera d’Ebre, Terra Alta i Garrigues, per poder pal·liar així els problemes de connectivitat d'aquestes comarques. I construint un projecte col·laboratiu entre municipis els quals comparteixen un bé comú, apostant per l'economia local i amb la intenció de resoldre problemes de desequilibri territorial.
Diversos operadors treballen amb la Xarxa GRETA, d'entre els quals Ebrecom, Punt d’Accés, Som Internet, Som Connexió i Vola.
La voluntat dels impulsors és continuar el desplegament a altres municipis un cop establert el projecte a Ascó i Flix, incloent-hi els polígons industrials de les dues poblacions, i crearen un formulari on els veïns de la zona poden mostrar el seu interès a què arribi als seus pobles.
Característiques de la Xarxa Greta:
* Multioperador: una sola xarxa compartida, com un bé comú, entre tots els operadors. D’aquesta manera es redueixen costos, s’eviten monopolis i que s’especuli amb la infraestructura.
* Sostenible: en desplegar una sola xarxa i no duplicar infraestructura es fa un ús dels recursos més sostenible.
* Sense ànim de lucre: la missió del projecte està basada en criteris socials (arribar a tota la ciutadania) en comptes de criteris de rendibilitat econòmica.
* Neutral: tots els operadors hi participen amb les mateixes condicions.
* Participada: hi poden formar part diferents actors (ciutadania, empresa, administració pública) que participen de la seva governança mitjançant el que s’anomena taula de compensacions. La ciutadania pot fer donacions per fer-la arribar a les seves llars.

## Referències

* ↑ «Un projecte sense ànim de lucre fa arribar la fibra òptica a municipis de la Ribera d'Ebre, la Terra Alta i les Garrigues». Telenotícies comarques, 22-02-2021 [Consulta: 29 març 2021].
* ↑ «Ascó desplega una xarxa de fibra òptica davant "la manca d'accés i la inacció de la Generalitat"». Imagina Ràdio, 27-05-2020 [Consulta: 29 març 2021].
* ↑ «Neix la Xarxa GRETA a Ascó». Fundació Guifi.net, 13-08-2020 [Consulta: 29 març 2021].
* ↑ «La plataforma #EnsToquenLaFibra i Guifi.net despleguen una xarxa de fibra òptica a Ascó». xaarxanet, 30-05-2020 [Consulta: 29 març 2021].
* 1 2 3 4 «Neix la Xarxa GRETA a Ascó». Fundació Guifi.net. [Consulta: 19 març 2021].
* 1 2 Prunera, Andreu «La xarxa Greta de fibra òptica s’estén per la Ribera d’Ebre». Setmanari l'Ebre, 20-02-2021 [Consulta: 19 març 2021].
* ↑ «La plataforma #EnsToquenLaFibra i Guifi.net despleguen una xarxa de fibra òptica a Ascó». Xarxanet, 30-05-2020 [Consulta: 19 març 2021].
* ↑ «Neix la plataforma #Enstoquenlafibra per un accés digne a Internet». YouTube, 03-10-2018 [Consulta: 29 març 2021].
* ↑ Prunera, Andreu «L’Ajuntament d’Ascó promou una xarxa de fibra òptica oberta als municipis de l'entorn». Setmanari l'Ebre, 29-05-2020 [Consulta: 29 març 2021].
* ↑ Prunera, Andreu «La xarxa Greta de fibra òptica s’estén per la Ribera d’Ebre». Setmanari l'Ebre, 20-02-2021 [Consulta: 29 març 2021].
* ↑ «Primers usuaris de la xarxa de fibra òptica a Ascó». EbreDigital.cat, 31-05-2020 [Consulta: 29 març 2021].
* ↑ «La xarxa Greta s’expandeix per la Ribera d’Ebre». Ràdio Móra d'Ebre, 17-02-2021 [Consulta: 19 març 2021].
* ↑ Oliva, Albert «Un projecte del Consell Comarcal de la Conca millorarà la connexió a Internet!». Tarragonadigital, 12-03-2021 [Consulta: 19 març 2021]. Arxivat 15 de març 2021 a Wayback Machine.
* ↑ «La Conca treballa per crear una xarxa de fibra òptica mancomunada». Radio Montblanc, 10-03-2021 [Consulta: 19 març 2021].
* ↑ «La fibra òptica arriba a Ascó i abastirà a poblacions veïnes de la Ribera d'Ebre i Terra Alta». EbreDigital.cat, 24-05-2020 [Consulta: 29 març 2021].
* ↑ «Operadors». Xarxa GRETA. Arxivat de l'original el 9 de gener 2021. [Consulta: 19 març 2021].
* ↑ «La Xarxa Greta fa arribar la fibra òptica a Flix». EbreDigital.cat, 15-03-2021 [Consulta: 29 març 2021].
* ↑ «Ascó desplega una xarxa de fibra òptica davant "la manca d'accés i la inacció de la Generalitat"». Imagina Ràdio, 27-05-2020 [Consulta: 19 març 2021].
* ↑ «proyectos». Fundació Guifi.net. [Consulta: 29 març 2021].

## Enllaços externs

* Xarxa GRETA - Lloc web oficial
* Reportatge sobre la Xarxa GRETA a Canal Terres de l'Ebre